สร้างความมั่นคงและสร้างสรรค์คุณค่าที่ยั่งยืนกับ บลจ.ทิสโก้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....สมาคมบริษัทจัดกรลงทุน
บริษัทหลักทรัพย์จัดการกองทุน ทิสโก้ (บลจ.ทิสโก้) เป็นหนึ่งในธุรกิจภายใต้ TISCO Financial Group สถาบันการเงินชั้นนำที่ให้บริการทางการเงินและการลงทุนครบวงจร บลจ.ทิสโก้มีผลิตภัณฑ์และบริการที่ครอบคลุมทุกด้านของธุรกิจจัดการกองทุน อันประกอบด้วยกองทุนสำรองเลี้ยงชีพ กองทุนส่วนบุคคล และกองทุนรวม โดย บลจ.ทิสโก้ ให้บริการที่ปรึกษาและจัดการกองทุนสำรองเลี้ยงชีพเป็นแห่งแรกในประเทศไทย และเป็น 1 ใน 7 บริษัทแรกที่ได้รับอนุญาตจากกระทรวงการคลังให้ประกอบธุรกิจการจัดการกองทุนรวม 
มุ่งมั่นดำเนินธุรกิจด้วยวิสัยทัศน์
ของบริษัทชั้นนำอย่างมืออาชีพ
จากวิสัยทัศน์ของกลุ่มทิสโก้ ที่มุ่งประกอบธุรกิจด้วยมาตรฐานจรรยาบรรณสูงสุด อีกทั้งสามารถตอบสนองทุกความต้องการทางด้านการเงินด้วยความทุ่มเท เพื่อช่วยสร้างความมั่งคั่ง (Wealth) และสร้างสรรค์คุณค่าที่ยั่งยืนให้กับลูกค้า ผู้ถือหุ้น พนักงาน และสังคม ดังนั้นตลอดระยะเวลากว่า 41 ปี บลจ.ทิสโก้ ได้มุ่งมั่นให้บริการจัดการกองทุนอย่างมืออาชีพ โดยมีความชำนาญในแต่ละประเภทธุรกิจเป็นอย่างดี เน้นการบริหารงานโดยมีลูกค้าเป็นจุดศูนย์กลาง (Customer Centric) มุ่งเน้นตอบสนองความต้องการของลูกค้า เพื่อนำเสนอผลิตภัณฑ์ที่หลากหลาย ด้วยบริการที่มีคุณภาพและความสามารถในการบริหารจัดการกองทุนที่โดดเด่น โดยยึดถือผลประโยชน์ของลูกค้าเป็นสิ่งสำคัญที่สุด จนได้รับความเชื่อมั่น ไว้วางใจ และยอมรับในเรื่องความมีจรรยาบรรณและความเป็นมืออาชีพในการให้บริการจากลูกค้าผู้ลงทุนทั้งองค์กรภาครัฐและบริษัทเอกชนต่างๆ อย่างต่อเนื่องและยาวนาน โดย ณ วันที่ 31 ต.ค. 2553 มีสินทรัพย์ภายใต้การบริหาร 134,879 ล้านบาท จากจำนวนกองทุนทั้งสิ้น 436 กองทุน โดยมีผู้ถือหน่วยลงทุนกองทุนรวม และสมาชิกกองทุนสำรองเลี้ยงชีพรวมกันกว่า 4.4 แสนราย 
สร้างสรรค์ผลิตภัณฑ์เพื่อตอบสนอง
ความต้องการของลูกค้าที่หลากหลาย
จากการเป็นผู้บุกเบิกการบริหารจัดการกองทุนสำรองเลี้ยงชีพในประเทศไทย ทำให้ บลจ.ทิสโก้ มีความเข้าใจในความต้องการของลูกค้าได้เป็นอย่างดี นำมาซึ่งการพัฒนาผลิตภัณฑ์ที่สามารถตอบสนองความต้องการ และสามารถสร้างความพอใจสูงสุดให้แก่ลูกค้า ทำให้ บลจ.ทิสโก้ ครองแชมป์บริษัทจัดการที่มีจำนวนบริษัทนายจ้างไว้วางใจเลือกใช้บริการสูงสุดตั้งแต่อดีตจนถึงปัจจุบัน โดยล่าสุด บลจ.ทิสโก้ ประสบความสำเร็จในการจัดตั้งกองทุน Master Fund ขึ้นเป็นครั้งแรกในประเทศไทย เป็นการเพิ่มโอกาสสร้างความมั่งคั่งในยามเกษียณอายุให้แก่สมาชิก โดยเสนอสูตรสำเร็จการลงทุนให้เลือกมากมาย ตลอดจนสูตรที่สมาชิกแต่ละคนจะสร้างสรรค์ขึ้นเองได้ เพื่อตอบโจทย์ความต้องการนโยบายการลงทุนที่หลากหลายของสมาชิก สมาชิกกองทุนแต่ละคนสามารถเลือกผสมแต่ละนโยบายได้ตามความต้องการ (Free Style) โดยในเวลาเพียง 1 ปี กองทุน Master Fund ของ บลจ.ทิสโก้ มีขนาดกองทุนเพิ่มขึ้นกว่า 3 หมื่นล้านบาท 
สำหรับกองทุนส่วนบุคคล บลจ.ทิสโก้ นำเสนอรูปแบบและนโยบายการลงทุนที่หลากหลาย โดยพิจารณาจากวัตถุประสงค์ ความต้องการ และความเสี่ยงที่ลูกค้าสามารถยอมรับได้ เน้นการให้บริการวางแผนทางการเงิน การจัดสรรพอร์ตการลงทุนตามความต้องการเฉพาะราย (TailorMade) ตลอดจนการให้คำแนะนำอย่างใกล้ชิด ซึ่งครอบคลุมการจัดการลงทุนในหลักทรัพย์ที่เสนอขายในประเทศ และหลักทรัพย์ในต่างประเทศ เนื่องจากการลงทุนต่างประเทศเป็นการลงทุนที่ไม่ควรมองข้ามสำหรับนักลงทุนที่ต้องการกระจายความเสี่ยง และขยายช่องทางในการลงทุนให้หลากหลายมากขึ้นอีกด้วย
นอกจากนี้ บลจ.ทิสโก้ มีความมุ่งมั่นในการพัฒนาผลิตภัณฑ์กองทุนรวมที่แตกต่าง เพื่อเพิ่มทางเลือกการลงทุนให้แก่ลูกค้าภายใต้กระแสยุคโลกาภิวัตน์ สามารถตอบสนองความต้องการที่หลากหลายของผู้ลงทุนแต่ละกลุ่มอย่างต่อเนื่อง โดยในช่วงสองปีที่ผ่านมา บลจ.ทิสโก้ ได้ออกกองทุนรวมที่ลงทุนในต่างประเทศครอบคลุมเกือบทุกภูมิภาคของโลก อาทิ กองทุนเอเชีย แปซิฟิก เอ็กซ์ เจแปน กองทุนไชน่า อินเดีย กองทุนละติน อเมริกา ซึ่งรวมถึงกองทุนรวมต่างประเทศประเภทสินค้าโภคภัณฑ์ ได้แก่ กองทุนทองคำ กองทุนน้ำมัน และกองทุนสินค้าเกษตร ให้ผู้ลงทุนได้เลือกลงทุน และกระจายความเสี่ยงตามความเหมาะสมตามภาวการณ์ที่เปลี่ยนแปลงในแต่ละขณะ 
ตอกย้ำความเป็นผู้นำในธุรกิจ
จัดการกองทุนด้วยรางวัล บลจ.ยอดเยี่ยม
จากประสบการณ์ในการดำเนินธุรกิจตลอดระยะเวลาที่ผ่านมา บลจ.ทิสโก้ ได้สร้างผลงานจนเป็นที่ยอมรับ โดยล่าสุดในปี 2553 บลจ.ทิสโก้ ได้รับรางวัลบริษัทหลักทรัพย์จัดการกองทุนยอดเยี่ยม หรือ Best Asset Management Company Award จากงาน SET Awards 2010 โดยเป็นรางวัลที่มอบให้แก่บริษัทหลักทรัพย์จัดการกองทุนที่มีผลงานโดยรวมดีเด่น ซึ่งประเภทรางวัลนี้ มีเพียง 1 รางวัล มอบให้กับบริษัทหลักทรัพย์จัดการกองทุนที่มีผลงานโดยรวมดีเด่นเพียงบริษัทเดียวเท่านั้น นอกจากนี้ยังได้รับการจัดอันดับให้เป็นบริษัทจัดการกองทุนที่มีผลงานด้านกองทุนตราสารทุนดีที่สุด (Best Equity Fund Group) ของประเทศไทยในรอบระยะเวลา 3 ปี จาก Lipper Fund Awards 2010 ซึ่งเป็นการจัดอันดับกองทุนและบริษัทจัดการที่มีการบริหารจัดการกองทุนที่ดีที่สุด